Id-Deċiżjoni tal-Kummissjoni 96/89/KE
tas-17 ta’ Diċembru 1996
li temenda d-Direttiva 95/12/KE li timplimenta d-Direttiva tal-Kunsill 92/75/KEE fir-rigward ta’ l-ittikkettar li jindika il-konsum ta’ l-enerġija ta’ magni tal-ħasil fid-djar
(Test b’ rilevanza għaż-ŻEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabilixxi l-Komunità Ewropea,
Wara li kkunsidrat id-Direttiva tal-Kunsill 92/75/KEE tat-22 ta’ Settembru 1992 dwar l-indikazzjoni bl-ittikkettar u l-informazzjoni standard tal-prodott dwar il-konsum ta’ enerġija u riżorsi oħrajn ta’ apparat fid-dar [1] u b’mod partikolari l-Artikoli 9 u 12 tagħha,
Wara li kkunsidrat id-Direttiva tal-Kummissjoni 95/12/KE tat-23 ta’ Mejju 1995 li timplimenta id-Direttiva tal-Kunsill 92/75/KEE fir-rigward ta’ l-ittikkettar li jindika l-konsum ta’ l-enerġija ta’ magni tal-ħasil fid-djar [2],
Billi metodi kurrenti ta’ kejl u informazzjoni ma jippermettux għall-ittikkettar approprjat ta’ magni tal-ħasil mingħajr metodu intern biex isaħħan ilma jaħraq; billi dan it-tagħmir għandu għalhekk jiġi eskluż mill-kamp ta’ applikazzjoni ta’ l-applikazzjoni tad-Direttiva 95/12/KE;
Billi l-miżuri previsti f’ din id-Direttiva huma skond l-opinjoni tal-kumitat stabbilit taħt l-Artikolu 10 tad-Direttiva 92/75/KEE,
ADOTTAT DIN ID- DIRETTIVA:
L-Artikolu 1
Fl-Artikolu 1(1) tad-Direttiva 95/12/KE, fil-lista tat-tipi ta’ magni tal-ħasil fid-djar esklużi mill-qasam ta’ l-applikazzjoni ta’ dik id-Direttiva, il-punt li ġej għandu jiżdied:
- "- Sat-30 ta’ Ġunju 1998 magni tal-ħasil b’ ebda mezz intern biex isaħħnu l-ilma."
L-Artikolu 2
1. L-Istati Membri għandhom jadottaw u jippubblikaw il-liġijiet, ir-regolamenti u d-dispożizzjonijiet amministrattivi biex jikkonformaw ma’ din id-Direttiva sal-15 ta’ April 1997. Għandhom immedjatament jinnotifikaw lill-Kummissjoni b’ dawn il-miżuri. Għandhom japplikaw dawk id-dispożizzjonijiet mill-15 ta’ Mejju 1997.
Meta l-Istati Membri jadottaw dawn id-dispożizzjonijiet jew għandu jkollhom referenza għal din id-Direttiva, jew għandu jkollhom magħhom din ir-referenza fil-waqt tal-pubblikazzjoni uffiċjali tagħhom. Il-proċedura għal din ir-referenza għandha tiġi adottata mill-Istati Membri.
2. L-Istati Membri għandhom jikkomunikaw lill-Kummissjoni kull miżura li jieħdu fil-qasam kopert b’ din id-Direttiva.
L-Artikolu 3
Din id-Direttiva għandha tidħol fis-seħħ fl-20 jum wara l-pubblikazzjoni tagħha fil-Ġurnal Uffiċjali tal-Komunitajiet Ewropej.
L-Artikolu 4
Din id- Direttiva hija indirizzata lill-Istati Membri.
Magħmula fi Brussel, fis-17 ta’ Diċembru 1996.